และแล้วเราก็กลับมาสูดอากาศที่ไร่ ณ เขาใหญ่ แห่งนี้อีกครั้งกับร้านในเครือของตระกูลภิรมย์ภักดี ซึ่งร้านมีชื่อว่า “ PB Valley Khao Yai Winery” (พีบีวัลเล่ย์ เขาใหญ่ไวน์เนอรี่) ซึ่งร้านนี้เอาจริงๆ เรามาหลายครั้งแล้วมากๆ แต่ไม่ได้รีวิวเลย ซึ่งคราวนี้ได้กลับมาอีกครั้งเลยต้องจัดซะแล้วค่ะ สำหรับที่ PB Valley นี้ บรรยากาศนี่บอกเลย ไม่เป็นรองกับที่ไหนนะ คืออากาศถือว่าดี ตกแต่งร้านสวย มีโซนทั้ง Indoor และ Outdoor  นั่งทานไปชมไร่องุ่นไป ชิลดีค่ะ แต่ควรจะมาช่วงเย็นๆ เราว่าจะชิล และอากาศเย็นมากกว่าช่วงกลางวันค่ะ ส่วนวันนี้เรามาทานเป็นช่วงบ่ายๆ อากาศค่อนข้างร้อนนิดหน่อย เลยเลือกนั่งเป็นแบบห้องแอร์ค่ะ แต่ตอนแรกเลือกนั่งด้านนอกก่อน เพราะแต่ก่อนชอบนั่งด้านนอกมาก แต่เดี๋ยวนี้อยากจะแนะนำคนที่จะมาทาน ด้านนอกแมลงวัน และแมลงหวี่เยอะมาก คือก่อนเราจะนั่งเด็กเสริฟก็แจ้งแล้วแล่ะ แต่ไม่คิดว่าจะเยอะขนาดนี้ นั่งและแบบรำคาญ เลยต้องขอย้ายไปด้านในร้านกันเลยทีเดียวค่ะ ด้านในก็ค่อยยังชั่วขึ้นค่ะ

ส่วนเมนูวันนี้ เราสั่งเป็นเมนูสุดโปรดที่มากี่ทีก็จะสั่งแบบนี้แล่ะ

-Smoke Pork Shop เนื้อหมูสันนอกราดซอสแอปเปิ้ล จานนี้ 420 บาท รสชาติเนื้อหมูก็โอเค แต่เค็มไปหน่อย ซึ่งเราว่าแต่ก่อนรวมๆ รสชาติอร่อยกว่านี้ค่ะ กลับมาครั้งนี้ไม่ค่อยประทับใจเลยค่ะ

-สเต็กปลาแซลมอน (520.-) รสชาติเมนูนี้เราว่ายิ่งเฉยๆ เลยค่ะ แต่เนื้อปลาสดใหม่ดี  โดยรวมมันจืดๆ ไปหน่อยค่ะ

-ไวน์อีก 1 ขวด PB Rose (710.-) เพื่อนเลือกรสชาตินี้มา เราว่ายังไม่ค่อยโดนใจเราเท่าไหร่ค่ะ

สรุปรวม!!!กลับมาครั้งนี้รสชาติอาหารเราไม่ค่อยประทับใจเลยค่ะ บรรยากาศไม่ชิลมาก อาจเพราะมาตอนอากาศไม่ค่อยเย็นเท่าไหร่ และยิ่งถ้านั่งด้านนอกแมลงวัน แมลงหวี่เยอะไปอีก ก็เลยนั่งด้านใน แต่การบริการดีเลยค่ะ มาทานมื้อนี้ตกคนละ 700 บาท ถือว่าไม่ถูกเท่าไหร่ค่ะ